
ДО 
ДОБРИЧКИ ОБЩИНСКИ СЪВЕТ
ГРАД ДОБРИЧ
              О Т Ч Е Т
                                                                    от 
ГЕОРГИ СЛАВЧЕВ КОЕВ 
 Председател на Добрички общински съвет

Относно: Дейността на Добрички общински съвет и неговите комисии за първо шестмесечие на 2026 година.

УВАЖАЕМИ  ГОСПОЖИ И  ГОСПОДА ОБЩИНСКИ СЪВЕТНИЦИ,

Съгласно изискването по чл.27, ал.6 от Закона за местното самоуправление и местната администрация, и във връзка с чл.18, ал.1, т.12 от Правилника за организацията и дейността на общинския съвет, неговите комисии и взаимодействието му с общинската администрация (ПОДОСНКВОА) изпълнявам задължението си като председател на Добрички общински съвет (ДОбС) да информирам обществеността и да представя за разглеждане в Добрички общински съвет, отчет за дейността на институцията за първото шестмесечие на 2026 година.
Отчетът се разглежда в открито заседание и се разгласява на населението на общината по реда, определен в Правилника за организацията и дейността на общинския съвет, неговите комисии и взаимодействието му с общинската администрация.

I. Заседания на общинския съвет:
Една от основните роли на Общинският съвет е определянето политиката за изграждане и развитие на Общината във връзка с осъществяването на дейностите на местното самоуправление, които според законодателството на Република България  се изразяват в правото и реалната възможност на гражданите и избраните от тях органи да решават самостоятелно всички въпроси от местно значение, които законът е предоставил в тяхна компетентност в сферата на общинското имущество, общинските финанси, образованието, здравеопазването, социалните услуги, култура и спорт, опазването на околната среда и рационалното използване на природните ресурси, както и други от местно значение.
Участието на обществеността в местното самоуправление и правото на гражданите да участват в управлението на общината чрез избрани от тях органи, чрез референдум или общо събрание на населението, като решават въпроси от местно значение в различни сфери на обществения живот е от съществено значение.
Като орган на местното самоуправление, Общинския съвет приема решения в рамките на своята компетентност, при спазване на изискванията на законодателството и съобразно интересите на гражданите на Общината.
Основно задължение на общинските съветници  е да присъстват на заседанията на общинския съвет и на комисиите, в които са избрани, и да участват в решаването на разглежданите въпроси от местно значение. Общинските съветници са задължени да поддържат връзки с избирателите, като ги информират за дейността и решенията на общинския съвет.
За отчетния период са проведени общо 7 заседания на Добричкия общински съвет, от които 6 са редовно проведени и 1 е  извънредно.
Присъствието на общинските съветници на заседания на Добрички ОбС е описано в таблицата, както следва:
	№
	Заседание 
	Присъствали 
	Отсъствали 

	1
	№ 36 от 20.01.2026 г. изв.
	21
	-

	2
	№ 37 от 28.01.2026 г.
	20
	1

	3
	№ 38 от 25.02.2026 г.
	21
	-

	4
	№ 39 от 25.03.2026 г.
	19
	2

	5
	№ 40 от 27.04.2026 г.
	21
	-

	6
	№ 41 от 29.05.2026 г.
	20
	1

	7
	№ 42 от 24.06.2026г. 
	20
	1



През отчетния период няма настъпили промени в състава на общинските съветници.
Докладни записки, предложения, писма, отчети и др. материали внасяни за разглеждане на заседания на Постоянните комисии и заседанията на ОбС, приетите актове на общинския съвет, както и подзаконовите нормативни актове се публикуват на официалната интернет - страница на Община Добричка, в раздел „Общински съвет“ в законоустановения срок, заинтересованите страни имат възможността да се запознаят с тяхното съдържание.
Всички решения на Добричкия общински съвет са приети с необходимото и изискуемо по Закон мнозинство.
II. Дейност и проведени заседания на Постоянните комисии
Общинският съвет избира от състава на общинските съветници постоянни и временни комисии по различни направления на своята дейност.
Основната дейност на Общинския съвет се извършва в постоянните комисии, чиито състав и ръководство е съобразен с личните и професионалните качества на общинските съветници.
Постоянните комисии имат за задача:
· да проучват потребностите на населението в съответната област и да правят предложения пред общинския съвет за решаване на проблемите;
· да подпомагат общинския съвет при подготовката на решения по въпроси, внесени за обсъждане и решаване;
· да осъществяват контрол за изпълнение на решенията на общинския съвет;
· да извършват проверки в населените места от общината по въпроси, отнасящи се до предмета на тяхната дейност;
· да разглеждат доклади, информации, отчети и други от кмета на общината, заместник-кметовете, кметовете на населени места, кметските наместници и ръководителите на други органи и организации, имащи взаимоотношения с дейността на общината; 
· да извършват проверки по молби и сигнали на гражданите и по тяхно решение.
При разглеждане и обсъждане на проекти за решения, в зависимост от тематиката на разглежданият документ и по преценка на председателят на ДОбС, комисиите заседават съвместно, съобразно направлението и компетентността си, а когато обсъждането на преписките е свързано с компетенциите на друг орган, по покана на Председателя на ОбС в заседания са присъствали външни представители на ведомства.
През отчетения период, постоянните комисии проведоха 26 заседания, от които 3  съвместни и 22 самостоятелни заседания.
Проведени заседания на постоянните комисии за отчетния период от началото на месец януари до края на месец юни (вкл) 2026г., посочени в таблицата, както следва:
	Комисии към Добрички общински съвет
	Брой заседания

	Постоянна комисия по финанси и бюджет, икономическа и инвестиционна политика, евроинтеграция и международно сътрудничество
	7

	Постоянна комисия по образование, здравеопазване, трудова заетост и социални дейности
	2

	Постоянна комисия по култура, младежки дейности, вероизповедание, спорт и туризъм
	1

	Постоянна комисия по местно самоуправление, обществен ред, сигурност и законност
	6

	Постоянна комисия по общинска собственост, устройство на територията и строителство
	6

	Постоянна комисия по земеделие, екология, услуги и транспорт
	2

	Постоянна комисия по Закон за противодействие на корупцията
	0

	Заседания  на комисии проведени съвместно 
	Брой заседания

	ПК по финанси и бюджет, икономическа и инвестиционна политика, евроинтеграция и международно сътрудничество и ПК по образование, здравеопазване, трудова заетост и социални дейности
	1

	ПК по финанси и бюджет, икономическа и инвестиционна политика, евроинтеграция и международно сътрудничество и ПК по култура, младежки дейности, вероизповедание, спорт и туризъм
	2



На проведените заседания на Добрички ОбС, за отчетният период са разгледани и обсъдени 110 преписки и са взети 110 решения по тях, в т. ч. докладни записки, отчети, програми, стратегии, отчетна информация, информация за сведение, предложения, писма, наредби, заявления и др. 
Внесени от Кмета на община Добричка са 92 преписки, 9 преписки са внесени от Председателя на Добрички общински съвет и 9 преписки са внесени от юридически и физически лица, председатели на постоянни или временни комисии, граждани и  институции.
Основната си функция, съгласно Закона за местното самоуправление и местната администрация, по определяне политиката за изграждане и развитие на общината, Добрички общински съвет реализира чрез приемане стратегии, прогнози, програми и планове за развитие на общината, които отразяват и европейските политики за развитие на местните общности.
Основни групи решения на Добрички общински съвет, по направления и дейности за отчетния период:

· Бюджет, финанси:

· Разгледани, обсъдени и одобрени са докладни записки и предложения с приложени към тях протоколи от проведените общи събрания по кметства и населени места с кметски наместник, на територията на община Добричка – за определяне използването на не по-малко от 30 на сто от постъпленията от продажба и разпореждане с общинско имущество на територията на населеното място за дейности от местно значение и от строителната програма за 2026г.;
· Одобрена е промяна в програмата за капиталови разходи за 2025 г. – прехвърляне на обекти за изпълнение през 2026 г. по бюджета на Община Добричка;
· С решение на Добрички общински съвет е одобрен План – сметка на разходите за дейност „Чистота“ и определяне размера на таксата за битови отпадъци в община Добричка за 2026 г.;
· Индексирани са индивидуалните месечни възнаграждения на кметовете в община Добричка;
· Временни разчети за финансиране на капиталови разходи, текущи ремонти и по показатели по Единна бюджетна класификация в местните дейности и делегираните от държавата дейности, през 2026 година;
· Трансформирана е  част от целевата субсидия за капиталови разходи през 2026 година, в целеви трансфер за финансиране на разходи за неотложни текущи ремонти на улична мрежа, публична общинска собственост в община Добричка;
· Осигурени са временни безлихвени заеми от бюджетната сметка на Община Добричка, по различни направления;
· Разгледана и одобрена е докладна записка относно разходване на месечните отчисления по чл.64, ал.1 от Закона за управление на отпадъците;
· Отпуснати са средства за финансиране на футболните клубове на територията на община Добричка за 2026г.;
· Финансово подпомагане е одобрено за  Сдружение „Клуб по конен спорт Генерал Иван Колев – Добрич, със седалище и адрес на управление с.Малка Смолница, община Добричка  за 2026 г.;
· Отпуснати са финансови средства за транспорт на фолклорни групи, самодейни състави и формации към народните читалища на територията на община Добричка, за участия във фолклорни събития, както на територията на Република България така и в други страни.

· Европроекти и програми:

· Дадено е принципно съгласие от Добрички общински съвет за участие на Община Добричка като партньор на Регионална дирекция „Пожарна безопасност и защита на населението“ – Добрич в подаване на проектно предложение по процедура BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“, по Програма „Развитие на човешките ресурси“ 2021-2027.;
· Дадено е принципно съгласие от  Добрички общински съвет за кандидатстване на Община Добричка в кампанията за набиране на проектни предложения през 2026 г. на Проект „Красива България“;
· Дадено е съгласие от Добрички общински съвет за кандидатстване на Община Добричка по процедура за предоставяне на безвъзмездна финансова помощ № BG05SFPR002-2.016 „Подкрепа за уязвими и маргинализирани общности“ по Програма „Развитие на човешките ресурси“ 2021-2027;

· Отчети, доклади, декларации, информация и други:
· Отчет относно изпълнение на Програмата за управление на Община Добричка за срока на мандата 2023 – 2027 г., за периода януари 2025 г. – декември 2025 г.;
· Отчет за дейността на Местната комисия за борба срещу противообществените прояви на малолетните и непълнолетните в Община Добричка през  2025 г.;
· Отчет за изпълнение на Годишната програма за управление и разпореждане с имотите – общинска собственост за 2025 година.;
· Отчет относно получени командировъчни средства от Кмета на Община Добричка за периода 01.07.2025 г. – 31.12.2025г.;
· Отчет относно получени командировъчни средства от Председателя на Добрички Общински съвет, за периода от 01.07.2025 г. – 31.12.2025г.;
· Отчет за изпълнение на решенията на Добрички общински съвет, възложени на кмета на Общината за второто полугодие на 2025 година;
· Отчет за дейността на Добрички общински съвет и неговите комисии за второ шестмесечие на 2025 година;
· Разгледан е  Стратегически план за дейността на звено „Вътрешен одит“ в Община Добричка, град Добрич за периода 2026 – 2028 г. и Годишен план за дейността на звено „Вътрешен одит” в Община Добричка, град Добрич за 2026 г.;
· Обсъден и приет е Годишен доклад за наблюдение на изпълнението на Плана за интегрирано развитие на община Добричка за периода 2021-2027 г., за 2025 г.;
· Предоставена бе подробна Информация от В и К за извършените дейности и за състоянието на водопроводната мрежа на територията на Община Добричка.;
· Разгледан е Отчет за изпълнение на Програмата за опазване на околната среда на община Добричка с приложения Програма за управление на отпадъците на община Добричка и Програма за опазване, устойчиво ползване и възстановяване на почвите за 2025г.;
· Одобрени са Доклади за осъществените читалищни дейности в народните читалища на територията на община Добричка за 2025 г. и годишни отчети за изразходваните за читалищната дейност средства през 2025 г.;
· За сведение е приета информация за безстопанствените кучета на територията на община Добричка и предприети мерки за контрол през 2025г. и първото тримесечие на 2026г.;
· За сведение е приета информация за изпълнение на Дългосрочната програма на Община Добричка за насърчаване използването на енергия от възобновяеми източници за периода 2024 – 2034 г.;
· За сведение е одобрен Анализ (информация) за състоянието на пътната инфраструктура на територията на община Добричка.;
· Прието е Решение за излъчване на представител от Община Добричка за участие при провеждане на Общо събрание на акционерите на „МБАЛ-Добрич“АД град Добрич;
· С решение на Добричкия Общински съвет е открита  процедура за определяне на съдебни заседатели към съдебния район на Окръжен съд –  Добрич за мандат 2027 – 2030 г.

· Стратегии, програми, планове и други:

· Приети са Основни въпроси за обсъждане в заседанията на Постоянните комисии и заседанията на Добрички общински съвет през 2026 г., разпределени по месеци, съгласно чл.28, ал.1 от Правилника за организацията и дейността на общинския съвет неговите комисии и взаимодействието му с общинската администрация;
· През отчетния период, Добрички общински съвет е приел Общински годишен План за младежта за 2026 г.;
· Общинска Програма за образователната интеграция на децата и учениците от етническите малцинства за 2026 г.;
· Общинска Програма за закрила на детето за 2026 година.;
· Програма за развитие на читалищната дейност в Община Добричка за 2026 г.;
· Одобрен е Анализ на потребностите от подкрепа за личностно развитие на децата и учениците от Община Добричка;

· Общинска собственост, устройство на територията и строителството:

С Решение № 555 от 28.01.2026г., Добрички общински съвет прие „Годишна Програма за управление и разпореждане с имотите - общинска собственост за 2026 г., съобразно, която община Добричка осъществява дейност за придобиването, управление и разпореждане с недвижими и движими имоти – собственост на общината.
 Програмата е отворен документ, което позволява през годината да се актуализира в зависимост от конкретните условия и нормативната уредба.
За отчетния период са взети 59 решения отнасящи се за управлението и разпореждането с общинска собственост, устройство на територията и строителството на територията на община Добричка, като в това число влизат: Определяне на общинските земеделски земи, включени във и извън  строителните граници на населените места, настаняване на бездомни граждани в общински жилища, актуализации в Годишната програма, прекратяване на съсобственост и продажби на недвижимо имущество, изземвания на поземлени имоти- общинска собственост, изменения на Подробния устройствен план, разрешения за изработване на проекти за частично изменение на Общия устройствен план и други.

· Контрол по законосъобразност:

1.  За отчетния период, върнати за ново обсъждане от Областен управител на Област Добрич са следните Решения, приети от Добрички ОбС:
· Решение № 571/25.02.2026 г. по Протокол № 38/25.02.2026г., прието от Добрички общински съвет;
· Решение № 594/25.03.2026 г. по Протокол № 39/25.03.2026г., прието от Добрички общински съвет;
· Решение № 622/29.05.2026 г. по Протокол № 41/29.05.2026г., прието от Добрички общински съвет, отменено от Добрички общински съвет с решение № 633/24.06.2026 г. По Протокол № 42/24.06.2026 г.
· Решение № 631/24.06.2026 г. по Протокол № 42/24.06.2026г., прието от Добрички общински съвет;
2. С жалба на Областния управител на област Добрич е оспорено Решение № 540/20.01.2026г. на Добрички общински съвет, с което в процедура по чл.45, ал.11 от ЗМСМА повторно е прието Решение № 529 /23.12.2025 г. по Протокол № 35 от 23.12.2025г. на Добрички общински съвет. По жалбата е образувано адм.дело № 80/2026 г. по описа на Административен съд Добрич. Към настоящия момент производството е висящо.
3. С жалба на Областния управител на област Добрич е оспорено Решение № 578/25.03.2026г. на Добрички общински съвет, с което в процедура по чл.45, ал.11 от ЗМСМА повторно е прието Решение № 571 /25.02.2026 г.  по Протокол № 38 от 25.02.2026г. на Добрички общински съвет. По жалбата е образувано адм.дело № 219/2026 г. по описа на Административен съд Добрич. Към настоящия момент производството е висящо в срока за произнасяне на съдебно решение.
4. С жалба на Областния управител на област Добрич е оспорено Решение № 606/27.04.2026г. на Добрички общински съвет, с което в процедура по чл.45, ал.11 от ЗМСМА повторно е прието Решение № 594 /25.03.2026 г. по Протокол № 39 от 25.03.2026г. на Добрички общински съвет. По жалбата е образувано адм.дело № 294/2026 г. по описа на Административен съд Добрич. Към настоящия момент производството е висящо в срока за произнасяне на съдебно решение.
5. С жалба на „ЕЕ Риъл Естейт“ ЕООД  е оспорено Решение № 582/25.03.2026г. на Добрички общински съвет, с е отменено Решение № 1034 /31.05.2023 г. по Протокол № 59 от 31.05.2023г. на Добрички общински съвет. По жалбата е образувано адм.дело № 410/2026 г. по описа на Административен съд Добрич. Към настоящия момент производството е висящо в срока за произнасяне на съдебно решение.



УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В изпълнение изискванията на чл.27, ал.6 от Закона местното самоуправление и местната администрация,  във връзка с чл.18, ал.1, т.12 от Правилника за организацията и дейността на общинския съвет, неговите комисии и взаимодействието му с общинската администрация, предлагам Добрички общински съвет да приеме следното,

ПРОЕКТ!
РЕШЕНИЕ:

На основание чл.21, ал.1, т.23, във връзка с чл.27, ал.6 от Закона за местното самоуправление и местната администрация, Добрички общински съвет приема отчет за дейността на Добрички общински съвет и неговите комисии за първото шестмесечие на  2026 година. 




ВНАСЯ, 
	
ГЕОРГИ  КОЕВ
Председател на Добрички  общински  съвет

Съгласувал:
Адв.Дорина Чимширова
Юрист на Добрички ОбС


Изготвил:
А.Атанасова
Гл. експерт „Секретариат ОбС

